n
ex
Item sal de voirs wynne hebben also vele loex en thuynstaken als hij
op tvoirs goet behoeven sal ende niet meer om die goede mede te
bevreden Item de voirs wynne sal hebben den afval vanden willeghen
van sleentsinghen ende van cortelinghen ende met meer anders en
de voirs wynne en sal metten wilighen niet meer te doen hebben
Item waert also dat m voirs jonchr de savoere dade reeken ende
maken dan en soude de wynne gheenen sacht daer toe hebben dan
doeft half ende tgras te sindene Item sal de voirs wynne hebben
allet dunten mest ende daer voer sal hij de duven wachten ende
verwaen Item en mach de voirscr wynne gheen ander lant wynnen dan
dat den voirs hove van leefdale toebehoende is Item is vorwerde dat
de scape die de voirs wynne houden sal dat hij die van m voirs
jonchr houden sal te iii jaen te deylen en van nyemant anders
jan
Item sal m voirs jonchr den voirs wynne alle gheven den voirs
sijns
tmijn duende iiii ellen wullens lakens tot enen rocke gelijc hoers
selfs huysgesinde Item sal de voirs wynne allet stroe dat jaerlix
op de voirs goede wassen sal int voirs hof met sinen beesten beretten
ende daer af mest maken en dat vueren op tvoirs lant slants
meesten profite ende nergent elde Item sal de voirs wynne de
voirs lande wael en loflic werven en wynnen gelijc sinen deen
genoeten boven ende beneden ende die laten ten eynde van sinen vors
tmine gelijc hij die vant te sinen innecomen Te weten is de
met
regenaert houdende liii boende ende dachmael met rogge besaeyt
den
ode
op sijn vier tidighe voren den zomart iiii boender met zomer
coren besaeyt op twee tidighe veren ende de storre eens om
gedaen Item sal de voirscr jonchr jan tot sinen behoef behouden den
peerts stal ende thoyhuys ende alle ande behoef dat an theerscap
hier voermaels inden voirs hove tot sinen verdoene beho behouden
heeft Met vorwerden oft m jonchr voirs oft den voirs wynne